ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0124/96 υποβολή: Marνa Aramburu del Rνo (GUE/NGL), Laura Gonzαlez Αlvarez (GUE/NGL), Angela Sierra Gonzαlez (GUE/NGL), Marνa Sornosa Martνnez (GUE/NGL) και Carlos Carnero Gonzαlez (GUE/NGL) προς το (7 Φεβρουαρίου 1996)

Θέμα: Η κατάσταση στη Δυτική Σαχάρα

Συμπληρώθηκαν, πρίν λίγες ημέρες, 20 χρόνια από την υπογραφή των Τριμερών Συμφωνιών σχετικά με την Δυτική Σαχάρα, χωρίς ακόμη να έχει δοθεί μία λύση σύμφωνη με τις αποφάσεις του Οργανισμού Ηνωμένων Εθνών.

Σε ποιές ενέργειες προβαίνει το Συμβούλιο για να προωθήσει την εφαρμογή των αποφάσεων του ΟΗΕ και την πραγματοποίηση του δημοψηφίσματος για την αυτοδιάθεση με πλήρεις δημοκρατικές εγγυήσεις;

Ποιά υποστήριξη προσφέρεται στον λαό της Δυτικής Σαχάρας, εν αναμονή μιας οριστικής λύσης όσον αφορά την έκφραση της αυτοδιάθεσής του;

Απάντηση (7 Αυγούστου 1996)

1. Το Συμβούλιο παρακολουθεί από κοντά την εξέλιξη της κατάστασης στη Δυτική Σαχάρα. Η Ευρωπαϊκή Ένωση υποστήριξε και υποστηρίζει πλήρως το ειρηνευτικό σχέδιο των Ηνωμένων Εθνών, που περιλαμβάνει ένα ελεύθερο, δίκαιο και αμερόληπτο φημοψήφισμα για την αυτοδιάθεση του λαού της Δυτικής Σαχάρας, καθώς και όλες τις προσπάθειες που καταβάλλει ο Γενικός Γραμματέας των Ηνωμένων Εθνών για την εξεύρεση λύσης στο πρόβλημα της Δυτικής Σαχάρας. Όπως έχει ήδη πράξει κατ' επανάληψη, το Συμβούλιο θα συνεχίσει να κάνει έκκληση στα μέρη να συνεργαστούν με τα Ηνωμένα Έθνη, και ιδιάτερα με την αποστολή των Ηνεμένων Εθνών για το Δημοψήφισμα στη Δυτική Σαζάρα (MINURSO), ώστε να υπαρξει πρόοδος προς την κατεύθυνση της διευθέτησης. Σε ό,τι αφορά την παρουσία των Ηνεμένων Εθνών στη Δυτική Σαζάρα, το Συμβούλιο υποστηρίζει το Ψήφισμα 1056 του Συμβουλίου Ασφαλείας, που, αν και ελαττώνει το προσωπικό της MINURSO, παρατείνει την εντολή της για έξι μήνες σύμφωνα με τις εισηγήσεις του Γενικού Γραμματέα των Ηνωμένων Εθνών.

2. Ως προς την ενίσχυση και την ανθρωπιστική βοήθεια της Ευρωπαϊκής Κοινότητας προς τον λαό της Δυτικής Σαχάρας, υπάγονται στην ευθύνη της Επιτροπής, και ειδικότερα του Γραφείου Ανθρωπιστικής Ωοήθειας της Ευρωπαϊκής Κοινότητας (ECHO) όσον αορά την ανθρωπιστική βοήθεια.
ΓΡΑΠΤΗ ΕΡΩΤΗΣΗ E-1040/96 υποβολή: Josι Valverde Lσpez (PPE) προς την Επιτροπή (3 Μαΐου 1996)

Θέμα: Μη εφαρμογή, εκ μέρους της ισπανικής κυβέρνησης, της οδηγίας σχετικά με επικίνδυνες ουσίες στο υδάτινο περιβάλλον της Κοινότητας

Πώς εκτιμά η Επιτροπή την μη εφαρμογή, εκ μέρους της ισπανικής κυβέρνησης, των οδηγιών 76/464/ΕΟΚ ((ΕΕ L 129, της 18.5.1976, σελ. 23. )), 82/176/ΕΟΚ ((ΕΕ L 81, της 27.3.1982, σελ. 29. )), 86/280/ΕΟΚ ((ΕΕ L 181, της 4.7.1986, σελ. 16. )), 84/156/ΕΟΚ ((ΕΕ L 74, της 17.3.1984, σελ. 49. )), 83/513/ΕΟΚ ((ΕΕ L 291, της 24.10.1983, σελ. 1. )) και 84/491/ΕΟΚ ((ΕΕ L 274, της 17.10.1984, σελ. 11. )), σχετικά με τις επικίνδυνες ουσίες στο υδάτινο περιβάλλον της Κοινότητας, στα πεδία του περιβάλλοντος, της πυρηνικής ασφάλειας και της πολιτικής άμυνας;

Απάντηση της κ. Bjerregaard, εξ ονόματος της Επιτροπής (11 Ιουνίου 1996)

Το Αξιότιμο Μέλος του Κοινοβουλίου καλείται να ανατρέξει στη 12η ετήσια έκθεση της Επιτροπής προς το Κοινοβούλιο για τον έλεγχο της εφαρμογής του κοινοτικού δικαίου - 1994 ((ΕΕ C 254 της 29.9.1995. )) καθώς και στην 13η έκθεση - 1995 ((COM (96) 600. )) και ιδίως στα παραρτήματα με τίτλο «Κατάσταση εφαρμογής των οδηγιών». Η 13η έκθεση θα διαβιβαστεί συντόμως στο Κοινοβούλιο.
ΓΡΑΠΤΗ ΕΡΩΤΗΣΗ αριθ. 961/96 του Christine ODDY προς το Συμβούλιο. Τα παιδιά στις φυλακές της Ονδούρας



Επίσημη Εφημερίδα αριθ. C 305 της 15/10/1996 σ. 0032



ΓΡΑΠΤΗ ΕΡΩΤΗΣΗ E-0961/96 υποβολή: Christine Oddy (PSE) προς το (29 Απριλίου 1996) Θέμα: Τα παιδιά στις φυλακές της Ονδούρας Έχει επίγνωση το Συμβούλιο του γεγονότος ότι στην Ονδούρα κρατούνται πάντοτε σε φυλακές ενηλίκων παιδιά πράγμα το οποίο αντιβαίνει σαφώς τόσο τη νομοθεσία της χώρας όσο και τις Συμβάσεις των Ηνωμένων Εθνών; Σε ποιές ενέργειες σκοπεύει να προβεί το Συμβούλιο προκειμένου να εξασφαλίσει ότι θα σταματήσει αυτή η πρακτική; Απάντηση (2 Αυγούστου 1996) Παρακαλείται η αξιότιμη κα βουλευτής να ανατρέξει στην απάντηση που έδωσε το Συμβούλιο στη γραπτή ερώτηση E-2747/95 ((ΕΕ C 79 της 18.03.1996. )) της κας Christine CRAWLEY και στην προφορική ερώτηση H-285/96 του κ. Wayne David (στην Ώρα των Ερωτήσεων της 22ας Μαΐου 1996).
ΓΡΑΠΤΗ ΕΡΩΤΗΣΗ E-1258/96 υποβολή: Marie-Paule Kestelijn-Sierens (ELDR) προς την Επιτροπή (24 Μαΐου 1996)

Θέμα: Η περιεκτικότητα του καπνού για στρίψιμο σε νικοτίνη και πίσσα

Λόγω ελλείψεως εναρμονισμένης μεθόδου μέτρησης της περιεκτικότητας του καπνού για στρίψιμο σε νικοτίνη και πίσσα, επικρατεί μεγάλη αβεβαιότητα ως προς τις επιπτώσεις της χρήσης στριφτών τσιγάρων. Οι τιμές που κοινοποιούν οι βιομηχανίες επεξεργασίας καπνού για στρίψιμο, σχετικά με την ανώτατη περιεκτικότητα του καπνού για στρίψιμο σε πίσσα είναι πολύ κατώτερες των τιμών στις οποίες βασίζονται οι οργανώσεις υγείας.

Μπορεί να ανακοινώσει η Επιτροπή:

1. εάν διαθέτει στοιχεία ή αξιόπιστες μελέτες περί της περιεκτικότητας του καπνού για στρίψιμο σε νικοτίνη και πίσσα και κατά συνέπεια, εάν είναι σε θέση να αποφανθεί με βεβαιότητα σχετικά με τους κινδύνους που συνεπάγεται ο εν λόγω καπνός για τη δημόσια υγεία;

2. εάν όχι, εάν προτίθεται να διατάξει τη διεξαγωγή αντικειμενικής μελέτης, προκειμένου να επιτευχθεί σαφήνεια ως προς την περιεκτικότητα των διαφόρων καπνών για στρίψιμο, σε πίσσα;

3. ποιά είναι η απόφασή της σχετικά με τη θέσπιση μιας ενιαίας μεθόδου μέτρησης βάσει προτύπων του Δ.Ο.Τ., όπως εκείνων που ορίζει η οδηγία 90/239/ΕΟΚ ((ΕΕ L 137, της 30.5.1990, σελ. 36.)) για τα τσιγάρα;

4. εάν προτίθεται, βάσει αντικειμενικών αποτελεσμάτων και μεθόδων μέτρησης, να καθιερώσει για τον εν λόγω καπνό, τους ίδιους κανόνες περί ανώτατης περιεκτικότητας σε πίσσα, με εκείνους που ορίζει για τα τσιγάρα η οδηγία 90/239/ΕΟΚ;

Απάντηση του κ. Flynn εξ ονόματος της Επιτροπής (16 Ιουλίου 1996)

1. Όχι.

2. Ο προσδιορισμός της περιεκτικότητας των στριφτών τσιγάρων σε νικοτίνη και πίσσα εξαρτάται από ποικίλους παράγοντες (π.χ. ύπαρξη φίλτρου, ποσότητα και ποιότητα του καπνού, ποιότητα του χαρτιού). Έτσι δεν προβλέπεται η διεξαγωγή αξιόπιστης μελέτης για το θέμα αυτό.

3. Για τους παραπάνω λόγους, δεν είναι δυνατή η ακριβής μέτρηση της πίσσας που περιέχεται στα στριφτά τσιγάρα.

4. Όχι. Επί του παρόντος δεν προβλέπεται η καθιέρωση προτύπου ελλείψει αποτελεσματικών και σίγουρων μέσων για τη μέτρηση της περιεκτικότητας των τσιγάρων αυτών σε πίσσα.
ΓΡΑΠΤΗ ΕΡΩΤΗΣΗ E-1318/96 υποβολή: Carmen Dνez de Rivera Icaza (PSE) προς την Επιτροπή (3 Iουνίου 1996)

Θέμα: Διαγωνισμοί για την πρόσληψη υπαλλήλων της Ευρωπαϊκής Ένωσης

Για ποιό λόγο η Επιτροπή, από διετίας και πλέον, δεν προκήρυξε κανέναν γενικό διαγωνισμό για την πρόσληψη μονίμων υπαλλήλων της Ευρωπαϊκής Ένωσης;

Απάντηση του κ. Liikanen εξ ονόματος της Επιτροπής (20 Ιουνίου 1996)

Μπορούμε να υποθέσουμε ότι η ερώτηση αναφέρεται στους διαγωνισμούς που διοργανώνονται για τους εισαγωγικούς βαθμούς της κατηγορίας A. Οι τελευταίοι διαγωνισμοί A7 και A8 για τους πολίτες όλων των κρατών μελών προκηρύχθηκαν τον Ιούλιο 1993. Οι διαγωνισμοί αυτοί, που κατέληξαν στο να συγκροτηθούν κατάλογοι επιτυχόντων με 600 άτομα συνολικά, ολοκληρώθηκαν το φθινόπωρο του 1994.

Το 1995, δόθηκε προτεραιότητα στην πρόσληψη των αυστριακών, σουηδών και φινλανδών υπηκόων. Οι διαγωνισμοί για τους βαθμούς A7 και A8 για τους πολίτες των τριών νέων κρατών μελών κατέληξαν στη συγκρότηση καταλόγων επιτυχόντων με 287 άτομα συνολικά.

Δεδομένου του αριθμού των επιτυχόντων στους υπάρχοντες καταλόγους της κατηγορίας Α, δεν έχει χρειαστεί να προκηρυχθούν άλλοι διαγωνισμοί για τους πολίτες όλων των κρατών μελών. Η Επιτροπή μελετά τώρα το χαρακτήρα και την ημερομηνία των επόμενων διαγωνισμών, λαμβάνοντας ιδίως υπόψη την ανάγκη της διοργανικής συνεργασίας στον τομέα αυτόν.

Όσον αφορά τις υπόλοιπες κατηγορίες προσωπικού, η Επιτροπή έχει συχνά διοργανώσει, σε συνεργασία με άλλα όργανα, διαγωνισμούς για τους βαθμούς LA, B και C για τους πολίτες των κρατών μελών.
ΓΡΑΠΤΗ ΕΡΩΤΗΣΗ E-1376/96 υποβολή: Peter Truscott (PSE) προς την Επιτροπή (6 Iουνίου 1996)

Θέμα: Παράνομη σφαγίαση ζώων

Ποιά δράση έχει αναλάβει η Επιτροπή σχετικά με την παράνομη σφαγίαση χιλιάδων προβάτων από ανειδίκευτους σφαγείς σε περιοχές κοντά στο Παρίσι και σε άλλες περιοχές της Γαλλίας στις 28 Απριλίου 1996, γεγονός που αποτελεί παραβίαση κανονισμών της ΕΕ;

Απάντηση του κ. Fischler εξ ονόματος της Επιτροπής (1 Αυγούστου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-1214/96 του κ. Needle ((ΕΕ C 297 της 8.10.1996, σελ. 108. )).
ΓΡΑΠΤΗ ΕΡΩΤΗΣΗ E-1269/96 υποβολή: Antoni Gutiιrrez Dνaz (GUE/NGL) προς την Επιτροπή (24 Μαΐου 1996)

Θέμα: Αγώνες επαγγελματικής πυγμαχίας

Η επαγγελματική πυγμαχία είχε ένα ακόμη ανθρώπινο θύμα: τον αυστραλό Lance Hobson, ο οποίος πέθανε από εγκεφαλική αιμορραγία μετά από πυγμαχικό αγώνα που διεξήχθη στη Μελβούρνη στις 23 Απριλίου 1996. Το όνομά του προστίθεται στον μακροσκελή κατάλογο νεκρών ή βαριά τραυματισμένων πυγμάχων, γεγονός απαράδεκτο για μια πολιτισμένη κοινωνία.

1. Ποιά μέτρα ή συστάσεις θα μπορούσε να προτείνει η Επιτροπή με στόχο την καθιέρωση κανόνων ασφαλείας στην επαγγελματική πυγμαχία, οι οποίοι θα συμβάλουν στην αποφυγή τέτοιου είδους ατυχημάτων, κατά το πρότυπο των κανόνων που είναι υποχρεωτικοί για τους πυγμάχους που αγωνίζονται στους Ολυμπιακούς αγώνες;

2. Ποιά μέτρα θα μπορούσε επίσης να προτείνει η Επιτροπή με στόχο την απαγόρευση της παιδικής πυγμαχίας;

Απάντηση του κ. Oreja εξ ονόματος της Επιτροπής (5 Ιουλίου 1996)

Όπως ασφαλώς θα γνωρίζει το Αξιότιμο Μέλος του Κοινοβουλίου, η Επιτροπή δεν παρεμβαίνει σε καθαρά αθλητικά θέματα. Αρμόδιες για θέματα αθλητισμού είναι οι εθνικές αρχές.

Τα μέτρα όσον αφορά τους Ολυμπιακούς Αγώνες ελήφθησαν από τη Διεθνή Ένωση Ερασιτεχνών Πυγμάχων (ΑΙΒΑ). Η έκδοση 1996 των κανόνων της ΑΙΒΑ θα ισχύσει για τους πυγμαχικούς αγώνες. Μόνο οι αθλητές που πληρούν τους όρους επιλεξιμότητας οι οποίοι προβλέπονται από τον ολυμπιακό χάρτη και από τους κανόνες της ΑΙΒΑ θα συμμετάσχουν στους Ολυμπιακούς Πυγμαχικούς Αγώνες.

Η Επιτροπή δεν προτίθεται να προτείνει απαγόρευση της πυγμαχίας για τα παιδιά, το οποίο είναι θέμα των κρατών μελών.
ΓΡΑΠΤΗ ΕΡΩΤΗΣΗ E-1628/96 υποβολή: Richard Howitt (PSE) προς την Επιτροπή (24 Iουνίου 1996)

Θέμα: Χρηματοδότηση της αδελφοποιήσεως πόλεων από την ΕΕ

Έχει η Επιτροπή επίγνωση του ότι οι κανόνες που διέπουν τη χρηματοδότηση για την αδελφοποίηση πόλεων κάνουν διάκριση κατά των μικρών κοινοτήτων, καθόσον το επίδομα 0,01 ECU ανά χιλιόμετρο και ανά άτομο διατίθεται μόνον εάν το σύνολο υπερβαίνει τα 500 ECU.

Το Torcy στη Γαλλία έχει συνολικό πληθυσμό 900 άτομα και ευρίσκεται σε απόσταση 400 χιλιομέτρων από την πόλη του Rettendon στο Essex. Ούτως, για να δικαιούνται να τύχουν επιδόματος θα πρέπει να πραγματοποιήσουν επίσκεψη περίπου 70 κάτοικοι του Torcy, ομάδα που θα αντιστοιχούσε σε ένα εξαιρετικά υψηλό ποσοστό του χωριού και προς την οποία θα ήταν σχεδόν αδύνατον να παρασχεθεί φιλοξενία.

Έχει η Επιτροπή επίσης επίγνωση του ότι το κόστος ταξιδίου ανά άτομο είναι το ίδιο, εάν όχι υψηλότερο, για τις μικρές κοινότητες και ότι ως εκ τούτου οι μικρές κοινότητες υφίστανται ζημία τη στιγμή που θα έπρεπε να λαμβάνουν επιπλέον ενίσχυση;

Απάντηση του κ. Santer εξ ονόματος της Επιτροπής (30 Ιουλίου 1996)

Η Επιτροπή έθεσε σε εφαρμογή το κοινοτικό πρόγραμμα για τις αδελφοποιήσεις πόλεων αφενός για να βοηθήσει την δημιουργία νέων αδελφοποιήσεων, μεταξύ άλλων μεταξύ των κοινοτήτων που βρίσκονται στην περιφέρεια της Κοινότητας αλλά και για να ενθαρρύνει την εμβάθυνση των ήδη υπαρχουσών σχέσεων. Φυσικά η Επιτροπή δεν μπορεί να υποστηρίζει όλες τις ενέργειες αδελφοποίησης που πραγματοποιούνται καθημερινά στην Ευρώπη και γι' αυτό το λόγο έχουν καθορισθεί ορισμένες προτεραιότητες όσον αφορά τη χορήγηση των ενισχύσεων. Μεταξύ των προτεραιοτήτων αυτών είναι και η ενθάρρυνση των ανταλλαγών μεταξύ μικρών κοινοτήτων και μεταξύ κοινοτήτων οι οποίες απέχουν πολύ μεταξύ τους. Για να αναφέρουμε έναν μόνο αριθμό το 1995 περισσότερες από τις μισές πόλεις που δικαιούντο να λάβουν κοινοτική βοήθεια βάσει του προγράμματος αυτού είχαν πληθυσμό μικρότερο από 5.000 κατοίκους.

Ο υπολογισμός της επιδότησης για τα μεταφορικά έξοδα βασίζεται σήμερα (το 1996) σε δύο κλίμακες: 0,015 ECU και 0,03 ECU σύμφωνα με την γεωγραφική τοποθεσία των κοινοτήτων. Το ποσό της επιδότησης για τα μεταφορικά έξοδα αποτελεί στη συνέχεια συνάρτηση της απόστασης μεταξύ των κοινοτήτων και του αριθμού των ατόμων που συμμετέχουν στην ανταλλαγή. Υπάρχουν σχέδια ανταλλαγών τα οποία αν ληφθούν υπόψη τα στοιχεία αυτά δεν φθάνουν το κατώτατο όριο της επιδότησης των 500 ECU. Η πείρα όμως μας έχει δείξει ότι τα σχέδια αυτά είναι ελάχιστα.

Η Επιτροπή με ικανοποίησή της αναφέρει στο Αξιότιμο Μέλος του Κοινοβουλίου ότι για το παράδειγμα που ανέφερε, η γαλλική κοινότητα του Torcy που απαριθμεί 900 κατοίκους έλαβε πρόσφατα επιδότηση για μεταφορικά έξοδα 500 ECU για ομάδα 40 ατόμων που θα μεταβεί στο Rettendon τον Αύγουστο του 1996.

Σίγουρα εάν τα ποσοτικά στοιχεία είναι σημαντικά, τα ποιοτικά και ευρωπαϊκά στοιχεία, όπως π.χ. το περιεχόμενο και τα θέματα που συζητήθηκαν κατά την ανταλλαγή είναι καθοριστικά για την χορήγηση ή μη οικονομικής ενίσχυσης.
ΓΡΑΠΤΗ ΕΡΩΤΗΣΗ E-1017/96 υποβολή: Jessica Larive (ELDR) προς την Επιτροπή (26 Απριλίου 1996)

Θέμα: Ευρωπαϊκή ημέρα κατά του ρατσισμού και υπέρ του αθλητικού ιδεώδους

Προτίθεται η Ευρωπαϊκή Επιτροπή σε στενή συνεργασία με το Συμβούλιο της Ευρώπης, από το 1997 (το Ευρωπαϊκό έτος κατά του ρατσισμού) να θεσπίσει ετησίως μια ευρωπαϊκή ημέρα κατά του ρατσισμού και υπέρ του αθλητικού ιδεώδους 7 την ημέρα αυτή:

1. ο Ruud Gullit (ο οποίος στις 11 Απριλίου ονομάστηκε ευρωπαϊκός πρεσβευτής του αθλητισμού) θα συγκεντρώσει όλη την προσοχή κατά τη διάρκεια μεγάλης εκδηλώσεως που θα μεταδοθεί από τα μέσα ενημέρωσης σε ευρωπαϊκό επίπεδο 7

2. σε στενή συνεργασία με την Επιτροπή για την Ανάπτυξη του Αθλητισμού (Συμβούλιο της Ευρώπης) και την Επιτροπή των Περιφερειών, θα διοργανωθούν συγχρόνως παρόμοιες εκδηλώσεις σε όλη την Ευρώπη με συνεργασία των εθνικών και περιφερειακών προσωπικοτήτων του αθλητισμού.

Απάντηση του κ. Flynn εξ ονόματος της Επιτροπής (4 Ιουλίου 1996)

Η Επιτροπή υποστήριξε οικονομικά την πρώτη συνεδρίαση με θέμα «Επίδειξη ανοχής και θεμιτές ενέργειες» που οργανώθηκε στις 11 Απριλίου 1996 από το Συμβούλιο της Ευρώπης και του υπουργού Αθλητισμού, στο Άμστερνταμ. Κατά τη διάρκεια αυτής της συνεδρίασης, ο κ. Ruud Gullit διορίστηκε πρέσβης των θεμιτών ενεργειών.

Η Επιτροπή πρότεινε στο Συμβούλιο να ανακηρύξει το 1997 ως «Ευρωπαϊκό Έτος κατά του ρατσισμού». Το Συμβούλιο δεν έχει ακόμη αποφανθεί επί της πρότασης αυτής.

Η πρόταση της Επιτροπής προβλέπει την πραγματοποίηση κατά τη διάρκεια του Ευρωπαϊκού έτους διαφόρων ενεργειών και εκδηλώσεων, τόσο σε κοινοτικό επίπεδο όσο και σε εθνικό και τοπικό επίπεδο.

Επίσης, θα αναπτυχθεί άμεση συνεργασία με το συνεργασία με το Συμβούλιο της Ευρώπης για να αποφευχθούν οι επικαλύψεις και να δημιουργηθούν οι προϋποθέσεις ώστε να μπορέσει η κοινοτική δράση να επωφεληθεί πλήρως από τα αποτελέσματα που επέτυχε το Συμβούλιο της Ευρώπης.
ΓΡΑΠΤΗ ΕΡΩΤΗΣΗ E-1489/96 υποβολή: Αλέξανδρος Αλαβάνος (GUE/NGL) προς την Επιτροπή (12 Iουνίου 1996)

Θέμα: Ολυμπιακή Αεροπορία: Αναστολή καταβολής της 3ης δόσης ενίσχυσης του κράτους

Σύμφωνα με απόφαση της Επιτροπής 30/4/1996, ανεστάλη η καταβολή της 3ης δόσης ενίσχυσης του κράτους της Ολυμπιακής Αεροπορίας για την αύξηση του κεφαλαίου της στα πλαίσια της εξυγίανσης. Ο κυριότερος λόγος γι' αυτή την αναστολή είναι ότι διετέθη από τον δημόσιο προϋπολογισμό το ποσό των 11 δισεκατομμυρίων δρχ. για την ενίσχυση των συντάξεων των υπαλλήλων που επιθυμούσαν να προσυνταξιοδοτηθούν.

Επειδή, όπως ισχυρίζεται η κυβέρνηση λόγω της ανωτέρω αντίδρασης, ο τρόπος που έχουν διατυπωθεί όλες αυτές οι αποφάσεις στον σχετικό νόμο (2271/94) «δίνουν την εντύπωση ότι πρόκειται για κρατική ενίσχυση» ενώ μπορεί να θεωρηθεί κοινωνική βοήθεια.

Ερωτάται η Επιτροπή:

1. Εάν προτίθεται να επανεξετάσει την απόφασή της στην πιο πάνω κατεύθυνση.

2. Τι άλλα συγκεκριμένα προβλήματα έχει εντοπίσει στη διάρκεια εφαρμογής του προγράμματος εξυγίανσης της Ολυμπιακής Αεροπορίας;

Απάντηση του κ. Kinnock εξ ονόματος της Επιτροπής (23 Ιουλίου 1996)

Η Επιτροπή κίνησε με την απόφασή της της 30ής Απριλίου 1996 εκ νέου τη διαδικασία του άρθρου 93, παράγραφος 2 της συνθήκης ΕΚ αναφορικά με τις ενισχύσεις που χορηγήθηκαν στην Ολυμπιακή Αεροπορία, η καταβολή των οποίων είχε εγκριθεί με την προηγηθείσα απόφαση της 7ης Οκτωβρίου 1994. Η Επιτροπή κίνησε επίσης την αυτή διαδικασία όσον αφορά τις νέες ενισχύσεις που είχε διαπιστωθεί ότι χορηγήθηκαν κατά τη διάρκεια της διαδικασίας επανεξέτασης πριν από την πληρωμή της δεύτερης δόσης των εγκεκριμένων ενισχύσεων. Η Επιτροπή αναμένει στο παρόν στάδιο τις παρατηρήσεις της ελληνικής κυβέρνησης αλλά και των άλλων κρατών μελών και των υπόλοιπων ενδιαφερομένων στο πλαίσιο της εν λόγω διαδικασίας. Η Επιτροπή θα εκδώσει την τελική της απόφαση για το σύνολο των ενισχύσεων, συνεκτιμώντας όλα τα σχετικά στοιχεία.

Η απόφαση της Επιτροπής της 30ής Απριλίου 1996 βασίστηκε στο ότι δεν είχαν τηρηθεί ορισμένοι από τους όρους της απόφασής της της 7ης Οκτωβρίου 1994. Γαι να αντισταθμισθεί η βελτίωση των όρων συνταξιοδότησης των εργαζομένων στην Ολυμπιακή Αεροπορία που αποφασίστηκε από την Ελληνική Βουλή, η ελληνική κυβέρνηση χορήγησε στην Ολυμπιακή Αεροπορία νέα ενίσχυση ύψους 11.000 εκατομμυρίων δραχμών. Εφιστάται η προσοχή του Αξιότιμου Μέλους στο ότι ο κοινωνικός χαρακτήρας της ενίσχυσης δεν επηρεάζει από νομική άποψη ουδόλως τη φύση της κρατικής ενίσχυσης.
ΓΡΑΠΤΗ ΕΡΩΤΗΣΗ E-0509/96 υποβολή: Glyn Ford (PSE) προς την Επιτροπή (11 Μαρτίου 1996)

Θέμα: Οικονομική βοήθεια της Ευρωπαϊκής Ένωσης

Θα μπορούσε η Επιτροπή να παράσχει αναλυτική κατανομή της οικονομικής βοήθειας της Ευρωπαϊκής Ένωσης την οποία έλαβε η κάθε μία εκλογική περιφέρεια για το Ευρωπαϊκό Κοινοβούλιο στο ΗΒ κατά τα δέκα τελευταία έτη;

Συμπληρωματική απάντηση του κ. Santer εξ ονόματος της Επιτροπής (4 Ιουνίου 1996)

Συμπληρώνοντας την απάντησή της της 17ης Απριλίου 1996 ((ΕΕ C 183, 24.6.1996, 35. )) η Επιτροπή θα ήθελε να ενημερώσει το Αξιότιμο Μέλος του Κοινοβουλίου ότι δεν είναι σε θέση να δώσει στοιχεία για τη βοήθεια που χορηγεί η Ευρωπαϊκή Ένωση σε κάθε εκλογική περιφέρεια.

Εντούτοις, ένας σημαντικός αριθμός ενημερωτικών φυλλαδίων, λεπτομερών προγραμμάτων, στατιστικών και άλλων πληροφοριών που αφορούν περιφέρειες οι οποίες είναι μεγαλύτερες από τις εκλογικές περιφέρειες διαβιβάζεται στο Αξιότιμο Μέλος του Κοινοβουλίου και στη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0874/96 υποβολή: Herbert Bφsch (PSE) προς το (19 Απριλίου 1996)

Θέμα: Πολιτική προσωπικού

Μια στρατηγική με προοπτικές επιτυχίας για την προσέγγιση των κρατών της Κεντρικής και Ανατολικής Ευρώπης απαιτεί μεταξύ άλλων μια ενεργή πολιτική κατάρτισης πολιτών από τα εν λόγω κράτη στα θεσμικά όργανα της Ευρωπαϊκής Ένωσης. Στο πλαίσιο αυτό θέτω τα ακόλουθα ερωτήματα:

1. Πόσοι ασκούμενοι υπότροφοι από κράτη της Κεντρικής και Ανατολικής Ευρώπης έχουν εργασθεί από το 1990 στο Συμβούλιο, και πού χρησιμοποιήθηκαν;

2. Υπάρχει κατάταξη ανά κράτος των ασκούμενων υποτρόφων από την Κεντρική και Ανατολική Ευρώπη;

3. Με ποιά κριτήρια γίνεται η επιλογή;

4. Πόσοι ασκούμενοι υπότροφοι πρόκειται να εργαστούν στο θεσμικό σας όργανο κατά το προσεχές έτος (κατανεμημένοι ανά κράτος);

Απάντηση (2 Αυγούστου 1996)

Σχετικά με την εισαγωγική φράση και τις παραγράφους 1 και 2:

Το Συμβούλιο συμμερίζεται την βασική παραδοχή της ερώτησης, ότι, δηλαδή, θα ήταν σκόπιμη μια ενεργός πολιτική σχετικά με την υποδοχή ασκουμένων από τις ενδεχόμενες υποψήφιες για προσχώρηση χώρες της Ανατολικής και της Κεντρικής Ευρώπης, και δη πολύ πριν από την ημερομηνία προσχώρησης.

Εν τούτοις, δεν έχει ακόμη καταρτιστεί συγκεκριμένο πρόγραμμα και δεν έχει προβλεφθεί ακόμη η υποδοχή ασκουμένων από τα εν λόγω κράτη (βλ. επίσης και απάντηση στο σημείο 3, παρακάτω).

Δεδομένων των περιορισμένων που διαθέτουν τα περισσότερα Θεσμικά Όργανα στον τομέα αυτόν, καθώς και του σχετικά μεγάλου αριθμού των ενδεχόμενων υποψηφίων κρατών, το Συμβούλιο πιστεύει ότι η τελική αντιστοίχιση διαθέσιμων πόρων και συγκεκριμένων αναγκών θα μπορούσε να αντιμετωπισθεί καλλίτερα σε διοργανική βάση. Το δε Συμβούλιο είναι πρόθυμο να μετάσχει σε τυχόν οιεσδήποτε ενδεχόμενες σχετικές συζητήσεις για τη ρύθμιση αυτής της διοργανικής αντιμετώπισης.

Σχετικά με την παράγραφο 3:

Υπό κανονικές συνθήκες, στο Συμβούλιο γίνονται δεκτοί ως ασκούμενοι μόνο πολίτες των κρατών μελών της Ένωσης. Η προϋπόθεση, πάντως, αυτή δεν εφαρμόζεται σε περίπτωση προσχώρησης νέων κρατών μελών, οπότε και γίνονται δεκτοί υποψήφιοι από τα συγκεκριμένα προσχωρούντα κράτη είκοσι τέσσερις μήνες πριν από την ημερομηνία της προσχώρησης.

Η επιλογή των ασκουμένων έχει ανατεθεί στις διάφορες Γενικές Διευθύνσεις. Ένα από τα βασικά κριτήρια επιλογής είναι η κατοχή πανεπιστημιακού πτυχίου σχετικού με το αντικείμενο εργασίας της συγκεκριμένης Γενικής Διεύθυνσης, ή και η υποχρέωση άσκησης στα πλαίσια των σπουδών για την απόκτηση πανεπιστημιακού πτυχίου ή διπλώματος.

Σε κάθε Γενική Διεύθυνση αναλογούν ετησίως δύο ασκούμενοι, καταβάλλεται δε κάθε προσπάθεια για την εξασφάλιση ισορροπίας μεταξύ των κρατών μελών. Κάθε χρόνο γίνονται δεκτοί 24 αμοιβόμενοι ασκούμενοι. Γίνονται, επίσης, δεκτοί ισάριθμοι μη αμοιβόμενοι ασκούμενοι.

Σχετικά με την παράγραφο 4:

Ο αριθμός των ασκουμένων που θα γίνουν δεκτοί τα προσεχή έτη δεν πρόκειται να είναι πολύ διαφορετικός από τους παραπάνω αριθμούς, δεδομένου ότι δεν υπάρχουν οι δυνατότητες υποδοχής περισσότερων ασκουμένων, ούτε από άποψη προσωπικού εποπττείας ούτε από άποψη χώρου γραφείων. Ο αριθμός των αμοιβόμενων ασκουμένων εξαρτάται άμεσα από τα κονδύλια που εγκρίνει η αρμόδια για τον προϋπολογισμό αρχή.
ΓΡΑΠΤΗ ΕΡΩΤΗΣΗ E-1619/96 υποβολή: Richard Howitt (PSE) προς την Επιτροπή (24 Iουνίου 1996)

Θέμα: Μελέτες αξιολογήσεως με θέμα την αναπτυξιακή βοήθεια

Έχει ανταποκριθεί η Επιτροπή στην ιδέα να ιδρυθεί βιβλιοθήκη μελετών αξιολογήσεως σχετικά με την αναπτυξιακή βοήθεια από την Ευρωπαϊκή Ένωση και την αντίστοιχη από τα κράτη μέλη;

Εάν όχι, θα μπορούσε η Επιτροπή να προβεί σε παρατηρήσεις όσον αφορά τον πλέον πρακτικό τρόπο υλοποιήσεως αυτής της προτάσεως και να υποδείξει την πλέον κατάλληλη θέση του προϋπολογισμού και το κατά προσέγγιση κόστος, εφόσον το Ευρωπαϊκό Κοινοβούλιο προτείνει τούτο για το 1997;

Απάντηση του Κ. Pinheiro εξ ονόματος της Επιτροπής (12 Ιουλίου 1996)

Η Επιτροπή έχει στην κατοχή της μια σειρά εκθέσεων αξιολόγησης που έχει η ίδια ζητήσει να διενεργηθούν από ανεξάρτητους εξωτερικούς συμβούλους. Τα τελικά κείμενα των εκθέσεων αξιολόγησης διατίθενται στο κοινό κατόπιν αίτησης.

Όλα τα κράτη μέλη δεν εκδίδουν παρόμοιες εκθέσεις αξιολόγησης. Σε μερικές περιπτώσεις εκδίδονται μόνο περιλήψεις των εκθέσεων, ενώ σε άλλες δεν υπάρχει σταθερός κανόνας ή σαφής πρακτική. Τα κράτη μέλη δεν δείχνουν να έχουν τη διάθεση να αλλάξουν αυτή την πολιτική και να αναθέσουν στην Επιτροπή τον κύριο ρόλο της διαχείρισης μιας νέας πολιτικής.

Μια χρήσιμη, αν και όχι πλήρη εναλλακτική λύση αποτελούν οι βάσεις δεδομένων του Οργανισμού Οικονομικής Συνεργασίας και Ανάπτυξης (ΟΟΣΑ) και της Επιτροπής Αναπτυξιακής Βοήθειας (ΕΑΒ), στις οποίες συνεισφέρουν όλα τα μέλη της ΕΑΒ συμπεριλαμβανομένης της Επιτροπής. Αυτή η βάση δεδομένων έγινε πρόσφατα περισσότερο εύχρηστη, τη διαχειρίζεται ο Διεθνής Οργανισμός Ανάπτυξης του Καναδά (CIDA) και θα αποτελέσει το αντικείμενο λεπτομερούς επανεξέτασης από την ομάδα αξιολόγησης της ΕΑΒ κατά το τέλος αυτού του έτους με στόχο τη βελτίωση της ποιότητάς της και τη διεύρυνση της χρήσης και πρόσβασης σ' αυτή.

Λαμβάνοντας υπόψη την ταχεία εξέλιξη της τεχνολογίας πληροφοριών, μπορεί κανείς να ελπίζει ότι, στα επόμενα 2-3 χρόνια, η έκδοση περιλήψεων και εκθέσεων αξιολόγησης θα εξελιχθεί σε σημαντικό βαθμό.

Υπό το φως της άμεσης διάθεσης εκθέσεων αξιολόγησης της ίδιας της Επιτροπής, της ύπαρξης της βάσης δεδομένων της ΕΑΒ και της ραγδαίας εξέλιξης της τεχνολογίας πληροφοριών φαίνεται ότι δεν δικαιολογείται η σύμφωνα με την πρόταση του Αξιότιμου Μέλους του Κοινοβουλίου διάθεση ειδικών κονδυλίων και προσωπικού, τα οποία απαιτούνται ήδη για την παραγωγή ποιοτικής εργασίας αξιολόγησης και συναγωγής των αναγκαίων πορισμάτων.